
1. Október elsején ünnepeljük a vegetarianizmus világnapját, mely nem csak a húsmentes étrendet, de a környezettudatos életet is népszerűsíti. A vegetarianizmusnak nem csak világnapja van: október elején veszi kezdetét egy mozgalom, amely a húsmentes életmódot helyezi előtérbe, és egész hónapban tart. Hogyan nevezzük ezt a hónapot? 
a. [bookmark: _GoBack]Növényi Alapú Életmód Hónapja
b. Húsmentes Hónap
c. Vegetáriánus Tudatosság Hónapja
d. Nemzetközi Vegán Hónap
2. Vegetarianizmusnak nevezzük azokat a táplálkozási irányzatokat, amelyek az energiaforrást főleg növényi eredetű élelmiszerekből nyerik. A vegetarianizmusnak többféle fajtája van attól függően, hogy a hús mellett még mit nem esznek. A vegánok a hús mellett semmilyen állati eredetű összetevőt nem fogyasztanak, mások bonyolultabb rendszert követnek.  Például Ovo-vegetarianizmus követői tojást fogyaszthatnak, de tejterméket nem. Egy másik típusa a vegetarianizmusnak a Peszkateriánus. Miben különbözik a vegetarianizmustól?
a. halat ehet, de húst nem
b. húst ehet, de halat nem
c. se halat se húst nem ehet, csak tejet fogyaszthat
d. ehet húst, de csak hetente egyszer
3. A vegetarianizmusra vonatkozó legelső európai írásos emlékek a Bibliából származnak. Ezen felül az ókori feljegyzésekben is található nyoma.  Akkoriban azonban, ezt az életmódot kizárólag a magasan képzett, filozófiai műveltséggel rendelkező felső réteg gyakorolta. A híres filozófusok között is volt olyan személy, aki erkölcsi okokból nem evett húst. Ki volt az a filozófus, aki etikai okokból követte ezt az életmódot? 
a. Püthagorasz
b. Arisztotelész
c. Platón
d. Hippokratész
4. A reneszánsz kori Európában is létezett a vegetarianizmus jelensége, de az életmód még a kor nagy alakjai között is vitatott volt. Egyesek nem ettek húst, mások azt vallották, viszont hogy az embernek nincsenek kötelességei az állatokkal szemben. Az alábbi híres személyek közül ki volt vegetáriánus és ki evett húst?
a. Leonardo da Vinci vegetáriánus volt, míg Pierre Gassendi nem
b. Immanuel Kant vegetáriánus volt, míg Leonardo da Vinci nem
c. Leonardo da Vinci vegetáriánus volt, míg Immanuel Kant nem
d. Imanuel Kant vegetáriánus volt, míg René Descartes nem
5. A történelem legnagyobb gondolkodói közül is sokan választották a húsmentes táplálkozást, etikai vagy egyéb okokból. Melyik tudós döntött úgy, hogy élete utolsó éveiben, orvosi tanácsra felhagy a hús fogyasztásával? 
a. Isaac Newton
b. Stephen Hawking
c. Albert Einstein
d. Teller Ede
6. A magyar irodalom egyik legmeghatározóbb alakja is vegetáriánus életmódot folyatott. Azt mondta, hogy „nem hajlandó olyat enni, ami egykor élt és mozgott”. Melyik híres magyar íróról van szó?
a. Petőfi Sándor
b. Ady Endre
c. Kosztolányi Dezső
d. Arany János
7. A keresztények között is voltak olyan csoportok és rendek, akik nem ettek húst. Például Franciaországban a 17. században elindult egy reformmozgalom, amely előírta a követői számára a vegetáriánus táplálkozást. Melyik szerzetesrend volt ez? 
a. Ciszterciták
b. Bencések
c. Domonkosok
d. Ferencesek
8. Bár a vegetarianizmus már az ókortól létezett, hivatalos nevet csak később kapott. Az első hivatalos Vegetáriánus szervezet 1847-ben alakult meg Angliában Vegetarian Society néven. Ki volt az angol vegetáriánus mozgalom egyik közismert alakja, kinek híres mondása szerint: „az állatok a barátai, és ő nem eszi a barátait”
a. George Bernard Shaw
b. Winston Churchill
c. Charles Dickens
d. Percy Bysshe Shelley
9. A napjainkban is léteznek olyan vallási csoportok, akik nem engedik a húsfogyasztást. Például az országunkban is aktív Krisna-tudatú Hívők közössége sem fogyaszthat húst, halat vagy tojást.  Milyen megfontolásból teszik ezt?
a. mert elveik szerint nem okozhatnak szenvedést semmilyen élő lénynek.
b. mert húst csak az Istennek lehet felajánlani 
c. mert a húsipar a modern világ része, és ők minden modern technológiát elutasítanak
d. azt hiszik, hogy a húsban lévő energiák fizikai betegségeket okoznak.
10. A vegetáriánus hónap mellett létezik még egy kampány, amely 2009-ben lett elindítva Paul McCartney által, aki a Beatles bandának egyik tagja volt. Ennek a kampánynak az volt a célja, hogy az emberek hetente legalább egy napig ne egyenek húst. Melyik napra vonatkozik ez? 
a. hétfő
b. kedd
c. szerda
d. péntek
+1 Zürichben található a világ legrégebbi vegetáriánus étterme. Az 1898-ban alapított étteremben máig csak vegetáriánus és vegán ételeket szolgálnak fel. Az étterem eleinte nem volt túl népszerű, ám miután az indiai fogásokat és fűszereket is bevezették, felkapottá vált. Mi a neve az étteremnek?
a. Haus Hiltl
[image: ]b. Joiac. 
c. Tian
d. L’Arpège


(Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvízjáték során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.)
Név:								
Elérhetőség (telefon, email): 				______________________________
Beküldési határidő: 2026. október 31.
A szerencsés nyertes a Csorba Győző Könyvtár alábbi szolgáltatásai közül választhat:

· Retro Könyvvásár - ajándékutalvány
· CSGYK Zeneműtár- 1,5 óra zongorahasználat
· Pro Pannónia Kiadó- 5 darabos könyvcsomag
· CSGYK Helyismereti Gyűjtemény- Napom lapja szolgáltatás
· CSGYK Zeneműtár - Szabadulószobás játék

Kérjük jelölje be, hogy győzelem esetén melyik nyereményt szeretné kérni!

